
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 232 

9 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση αμιγούς Κοινοτικής Επιχείρησης με την 
επωνυμία: «ΑΝΑΠΤΥΞΙΑΚΗ ΕΠΙΧΕΙΡΗΣΗ ΚΟΙΝΟ¬ 
ΤΗΤΑΣ ΜΗΛΕΑΣ» στην Κοινότητα Μηλέας του 

Νομού Ιωαννίνων. 1 

Τροποποίηση συστατικής πράξης της Δημοτικής Επι¬ 
χείρησης Ανάπτυξης Μαργαριτίου (Δ.Ε.Α.Μ.) Ν. 

Θεσπρωτίας. 2 

Σύσταση του Περιφερειακού Συμβουλίου Δημόσιας 
Υγείας της Περιφέρειας Κρήτης. 3 


Χορήγηση άδειας ασκήσεως επαγγέλματος Κοινωνικού 
Λειτουργού στην Ξούρα Παναγιώτα του Σπυρίδωνα. 4 
Σύσταση εις την Ιεράν Μητρόπολιν Δημητριάδος και 
Αλμυρού Εκκλησιαστικού Ιδρύματος με την επωνυ¬ 
μία «ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑ¬ 
ΤΑΣΤΑΣΗΣ ΚΛΕΙΣΤΗΣ ΝΟΣΗΛΕΙΑΣ ΕΥΗΣ ΔΟΥΛΗ - 
Η ΑΓΙΑ ΥΠΟΜΟΝΗ - ΤΗΣ ΙΕΡΑΣ ΜΗΤΡΟΠΟΛΕΩΣ 
ΔΗΜΗΤΡΙΑΔΟΣ ΚΑΙ ΑΛΜΥΡΟΥ». 5 


ΑΠΟΦΑΣΕΙ Σ 

Αριθ. 593 (1) 

Σύσταση αμιγούς Κοινοτικής Επιχείρησης με την επωνυ¬ 
μία: «ΑΝΑΠΤΥΞΙΑΚΗ ΕΠΙΧΕΙΡΗΣΗ ΚΟΙΝΟΤΗΤΑΣ ΜΗ¬ 
ΛΕΑΣ» στην Κοινότητα Μηλέας του Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 & 278 του Π.Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών 25027/ 
9.1.1984 που δημοσιεύθηκε στο 244/19.4.84 ΦΕΚ. 
τεύχος Β'. 

3. Την απόφαση του Κοινοτικού Συμβουλίου Μηλέας 
του Νομού Ιωαννίνων αριθμ. 10/2004 

4. Την Οικονομοτεχνική μελέτη έτους 2003 και 


5. Την 20922/19.9.2001 (ΦΕΚ. 1271 /Β72.10.2001) από¬ 
φασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων 
κ.λπ. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕ¬ 
ΡΕΙΑΣ», αποφασίζουμε: 

1) Συνιστάται στην Κοινότητα Μηλέας του Νομού Ιωαν¬ 
νίνων επιχείρηση με την επωνυμία: «ΑΝΑΠΤΥΞΙΑΚΗ ΕΠΙ¬ 
ΧΕΙΡΗΣΗ ΚΟΙΝΟΤΗΤΑΣ ΜΗΛΕΑΣ», ως ίδιο Νομικό Πρό¬ 
σωπο Ιδιωτικού Δικαίου το οποίο διέπεται από τις διατά¬ 
ξεις των άρθρων 277 έως 284,287, 291 & 304του Π.Δ/τος 
410/95, (Δημοτικός και Κοινοτικός Κώδικας). 

2) Σκοπός της Επιχείρησης είναι η κοινωνική, τουριστική 
και οικονομική ανάπτυξη της ευρύτερης περιοχής, μέσω 
σχεδιασμού, μελέτης, υλοποίησης και εκμετάλλευσης έρ¬ 
γων υποδομής που θα συμβάλλουν στην άσκηση δραστη¬ 
ριοτήτων πολιτιστικής, κοινωνικής, αθλητικής, τουριστικής, 
περιβαλλοντικής και αγροτικής ανάπτυξης της Κοινότητας 
Μηλέας. 

Ειδικότεροι Σκοποί είναι: 

α) Η τεχνική και επιστημονική υποστήριξη της Κοινότη¬ 
τας σε θέματα τουρισμού και πολιτισμού, τοπικών ανα¬ 
πτυξιακών προγραμμάτων και η ενθάρρυνση τοπικών 
αναπτυξιακών πρωτοβουλιών. 

β) Η ανάληψη ερευνών, μελετών, έργων και δραστηριο¬ 
τήτων που έχουν σχέση με τον πρωτογενή τομέα, τη με¬ 
ταποίηση, τον τουρισμό και τον πολιτισμό, καθώς και τα 
έργα υποδομής της Κοινότητας Μηλέας. 

γ) Η τεχνική και επιστημονική υποστήριξη στον συντονι¬ 
σμό και την υλοποίηση Προγραμμάτωνχρηματοδοτούμε- 
νων από Εθνικούς και Κοινοτικούς πόρους. 

δ) Ο προγραμματισμός και η υλοποίηση αναπτυξιακών 
έργων υποδομής με σεβασμό στο περιβάλλον, η διατήρη¬ 
ση και η ανάδειξη του φυσικού και δομημένου περιβάλλο¬ 
ντος της Κοινότητας και η ευαισθητοποίησητων κατοίκων 
της κοινότητας σε περιβαλλοντικά θέματα. 

ε) Η αξιοποίηση της διεθνούς εμπειρίας σε θέματα του¬ 
ρισμού, πολιτισμού και τοπικής ανάπτυξης. Προς τη κα¬ 
τεύθυνση αυτή πρέπει η Επιχείρηση να κινηθεί για τη σύ¬ 
σταση δικτύων συνεργασίας μεταξύ Αυτοδιοικήσεων ή 
Δημοτικών Επιχειρήσεων του Ελλαδικού και Ευρωπαϊκού 
χώρου ή Εταιρειών του ιδιωτικού τομέα. 

στ) Η διοργάνωση επιμορφωτικών σεμιναρίων σε όλους 
τους παραγωγικούς τομείς. 

3) Η επιχείρηση διοικείται από πενταμελές (5) Διοικητι¬ 
κό Συμβούλιο, που τα μέλη του ορίζονται μαζί με αναπλη¬ 
ρωτές από το Κοινοτικό Συμβούλιο. Από τα μέλη του Διοι¬ 
κητικού Συμβουλίου τρεις (3) είναι αιρετοί εκπρόσωποι 
της Κοινότητας, έκτων οποίων ο ένας (1) της μειοψηφίας, 
ένας (1) είναι εκπρόσωπος του Κοινωνικού Φορέα της πε¬ 
ριοχής και το υπόλοιπο ένα (1) μέλος είναι δημότης ή κά¬ 
τοικος της Κοινότητας Μηλέας, που έχει πείρα ή γνώσεις 
σχετικές με το αντικείμενο της επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι (20) εργαζομένους. 

4) Η διάρκεια της Επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερί¬ 
δα της Κυβερνήσεως. 

5) Έδρα της Επιχείρησης είναι η Κοινότητα Μηλέας του 
Νομού Ιωαννίνων. 

6. Το κεφάλαιο που διαθέτει η Κοινότητα Μηλέας στην 
επιχείρηση είναι: 

Μετρητά ποσό εννέα χιλιάδων (9.000) ευρώ, το οποίο θα 
καταβληθεί σταδιακά μετά τη δημοσίευση του καταστατι¬ 
κού της Επιχείρησης στην Εφημερίδα της Κυβερνήσεως. 

7) Πόροιτης Επιχείρησης είναι: 

Τα έσοδα από την άσκηση της δραστηριότητάς της, οι 
πρόσοδοι απότηνπεριουσίατης, δάνεια, κληρονομιές, ει¬ 
σφορές, δωρεές και λοιπές επιχορηγήσεις. 

8) Η Επιχείρηση διαλύεται: 

α) Με απόφαση του Κοινοτικού Συμβουλίου, με την από¬ 
λυτη πλειοψηφίατων μελώντου και απόφαση του Γενικού 
Γραμματέα Περιφέρειας Ηπείρου. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Κοινο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στην Κοινότητα Μηλέας. 

9) Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης, διέπονται από τις σχε¬ 
τικές με τις Δημοτικές και Κοινοτικές Επιχειρήσεις διατά¬ 
ξεις του Π.Δ. 410/95 και την 25027/9.4.84 απόφαση του 
Υπουργού Εσωτερικών, που δημοσιεύθηκε στο ΦΕΚ. 
244/19.4.84 τεύχος Β'. 

10) Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική απόφαση επιβαρύνεται ο 
προϋπολογισμός της Κοινότητας Μηλέας με το ποσό των 
εννέα (9) χιλιάδων ευρώ που θα κατατεθεί σταδιακά μετά 
τη δημοσίευση του καταστατικού στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 23 Ιανουάριου 2004 

Με εντολή Γ ενικού Γ ραμματέα Περιφέρειας 
ΒΑΣΙΛΕΙΟΣ ΜΗΤΣΕΛΟΣ 


Αριθ. 7200/03 (2) 

Τροποποίηση συστατικής πράξης της Δημοτικής Επιχεί¬ 
ρησης Ανάπτυξης Μαργαριτίου (Δ.Ε.Α.Μ.) Ν. Θε¬ 
σπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Π.Δ/τος 410/95 
(Δ.Κ.Κ.) 

2. Την 5455/15.6.98 απόφασή μας, περί συστάσεως 
Κοινοτικής Επιχείρησης με την επωνυμία «Κοινοτική Επι¬ 
χείρηση Ανάπτυξης Μαργαριτίου» Νομού Θεσπρωτίας 
(ΦΕΚ 663/3.7.98, τεύχος Β'), όπως τροποποιήθηκε με 
την 2236/7.6.99 όμοια απόφαση (ΦΕΚ 1350/1.7.99, τεύ- 

χ°ς Β'). 

3. Την 119/2003 απόφαση του Δημοτικού Συμβουλίου 
Μαργαριτίου, περίτροποποιήσεως της συστατικής πρά¬ 
ξης της Δ.Ε.Α.Μ., που αφορά τη σύνθεση του Δ.Σ. 

4. Την 20921/19.9.2001 απόφαση του Γενικού Γραμ¬ 
ματέα Περιφερείας Ηπείρου, «περί παροχής εξουσιοδό¬ 
τησης υπογραφής αποφάσεων στους Διευθυντές Τοπι¬ 
κής Αυτοδιοίιοησης και Διοίκησης» ΦΕΚ 1271 /τ.Β /2001), 
αποφασίζουμε: 

1. Τροποποιούμε την 5455/15.6.98 απόφαση μας περί 
συστάσεως Επιχείρησης με την επωνυμία «Κοινοτική Επι¬ 
χείρηση Ανάπτυξης Μαργαριτίου» Νομού Θεσπρωτίας, 
που δημοσιεύτηκε στο 663/τ.Β'/3.7.98 ΦΕΚ, όπως τροπο¬ 
ποιήθηκε με την 2236/7.6.99 όμοια απόφαση που δημοσι¬ 
εύτηκε στο ΦΕΚ 1350/τ.Β'/1.7.99, ως κατωτέρω: 

«Τροποποιείται η παρ. 5 της 2236/7.6.99 τροποποιητι- 
κής απόφασης μας και η σύνθεση του πενταμελούς Διοι¬ 
κητικού Συμβουλίου ορίζεται ως εξής: 

5.1 Ο εκάστοτε Δήμαρχος Μαργαριτίου (Πρόεδρος). 

5.2 Δημοτικός Σύμβουλος (τακτικό μέλος). 

5.3 Δημοτικός Σύμβουλος (τακτικό μέλος), προερχόμε¬ 
νος από τη μειοψηφία. 

5.4 Εκπρόσωπος κοινωνικού φορέα της περιοχής. 

5.5 Δημότης, με τους αναπληρωτές τους». 

2. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Μαργαριτίου. 

3. Κατά τα λοιπά ισχύει η 5455/15.6.98 προγενέστερη 
απόφασή μας, όπως αυτή τροποποιήθηκε με την 2236/ 
7.6.99 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 22 Ιανουάριου 2004 
Με εντολή Γ ενικού Γ ραμματέα Περιφέρειας 
Η Διευθύντρια 

ΑΛΕΞ. ΚΟΣΙΩΡΗ - ΓΕΩΡΓΙΟΥ 

-♦- 

Αριθ. 9766 (3) 

Σύσταση του Περιφερειακού Συμβουλίου Δημόσιας 
Υγείας της Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργά¬ 
νωση, Στελέχωση της Περιφέρειας κ.α. διατάξεις». 

2. Τις διατάξεις του Ν. 3172/2003 «Οργάνωση και εκ¬ 
συγχρονισμός των Υπη ρεσιών Δη μόσιας Υγείας και άλλες 

διατάξεις» και συγκεκριμένα το άρθρο 10 που αναφέρε- 
ται στην σύσταση Περιφερειακού Συμβουλίου Δημόσιας 
Υγείας. 

3. Το Ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις». 

4. Το γεγονός ότι από τις διατάξεις του Ν. 3172/2003 
δεν προβλέπεται επιβάρυνση του Προϋπολογισμού 
από την λειτουργία του Συμβουλίου Δημόσιας Υγείας, 
αποφασίζουμε: 

• Συστήνουμε το Περιφερειακό Συμβούλιο Δημόσιας 
Υγείας της Περιφέρειας Κρήτης το οποίο αποτελείται 
από τα παρακάτω μέλη : 

1. Το Γενικό Γραμματέατης Περιφέρειας - ως Πρόεδρο. 

2. Το Γενικό Διευθυντή της Περιφέρειας - ως Αντιπρό¬ 
εδρο. 

3. Τον Πρόεδρο του Π.Ε.Σ.Υ.Π. Κρήτης. 

4. Τον Διευθυντή της Δ/νσης Δημόσιας Υγείας και Πρό¬ 
νοιας της Περιφέρειας Κρήτης αναπληρούμενο από το 
νόμιμο αναπληρωτή του. 

5. Τον Δ/ντή Δημόσιας Υγείας Ν.Α. Ηρακλείου αναπλη¬ 
ρούμενο από τον νόμιμο αναπληρωτή του. 

6. Τον Δ/ντή Δημόσιας Υγείας Ν.Α. Ρεθύμνης αναπλη¬ 
ρούμενο από τον νόμιμο αναπληρωτή του. 

7. Τον Δ/ντή Δημόσιας Υγείας Ν.Α. Λασιθίου αναπλη¬ 
ρούμενο από το νόμιμο αναπληρωτή του.. 

8. Τον Δ/ντή Δημόσιας Υγείας Ν.Α. Χανιών αναπληρού¬ 
μενο από τον νόμιμο αναπληρωτή του. 

9. Τον Δ/ντή Εργαστηρίου Βιοπαθολογίας του Παν/κού 
Γενικού Νοσοκομείου Ηρακλείου και τον αναπληρωτή του. 

10. Τον Πρόεδρο του Επιστημονικού Συμβουλίου του 
Παν/κού Γενικού Νοσοκομείου Ηρακλείου με τον αναπλη¬ 
ρωτή του. 

11. Τον Δ/ντή Κτηνιατρικής Υπηρεσίας μιας Νομαρχια¬ 
κής Αυτοδιοίκησης της Περιφέρειας Κρήτης με τον ανα¬ 
πληρωτή όπως ορίζονται από την Ε.Ν.Α.Ε. 

12. Τον Δ/ντή Περιβάλλοντος μίας Νομαρχιακής Αυτο¬ 
διοίκησης της Περιφέρειας Κρήτης με τον αναπληρωτή 
του όπως ορίζονται απάτην Ε.Ν.Α.Ε. 

13. Τον Δ/ντή Γεωργίας μίας Νομαρχιακής Αυτοδιοίκη¬ 
σης της Περιφέρειας Κρήτης με τον αναπληρωτή του 
όπως ορίζονται από την Ε.Ν.Α.Ε. 

14. Τον Προϊστάμενο της περιφερειακής υπηρεσίας 
Κρήτης του Γ ενικού Χημείου του Κράτους αναπληρούμε¬ 
νο από το νόμιμο αναπληρωτή του. 

15. Τον Προϊστάμενο της Περιφερειακής Δ/νσης του 
Ε.Φ.Ε.Τ. Κρήτης αναπληρούμενο από το νόμιμο αναπλη¬ 
ρωτή του. 

16. Τον αρμόδιο Προϊστάμενο για την Δημόσια Υγεία 
ενός Δήμου της Περιφέρειας Κρήτης με τον αναπληρωτή 
του όπως ορίζονται απάτην Κ.Ε.Δ.Κ.Ε. 

• Η θητεία των μελών του Περιφερειακού Συμβουλίου 
Δημόσιας Υγείας είναι τριετής. Επιτρέπεται η αιτιολογη¬ 
μένη αντικατάσταση μέλους του Περιφερειακού Συμβου¬ 
λίου για το υπόλοιπο της θητείας του. Το Περιφερειακό 
Συμβούλιο Δημόσιας Υγείας λειτουργεί νόμιμα με τα λοι¬ 
πά μέλη του εφόσον αυτά επαρκούν για το σχηματισμό 
απαρτίας και μετέχει ο Πρόεδρος ή ο Αντιπρόεδρος. Κα- 
τάταλοιπάη λειτουργία του Συμβουλίου διέπεται απότις 
διατάξεις του Ν. 2690/1999. 

• Το Περιφερειακό Συμβούλιο Δημόσιας Υγείας έχειτις 
ακόλουθες αρμοδιότητες: 

α) Συντονίζειτις δράσεις της Δημόσιας Υγείας όλωντων 
συμμετεχόντων φορέων και Υπηρεσιώντης Περιφέρειας. 


β) Γνωμοδοτεί, εισηγείται ή αποφασίζει για κάθε θέμα 
σχετικό με την ανάπτυξη υπηρεσιών, προγραμμάτων και 
δράσεων Δημόσιας Υγείας στην Περιφέρεια. 

γ) Γνωμοδοτεί για κάθε ερώτημα σχετικό με την Δημό¬ 
σια Υγεία, το οποίο τίθεται από τα όργανα Διοίκησης της 
Περιφέρειας Κρήτης. 

δ) Γνωμοδοτεί για κάθε ερώτημα σχετικό με την Δημό¬ 
σια Υγεία, το οποίο τίθεται από τις Νομαρχιακές Αυτοδι¬ 
οικήσεις ή Δημοτικές Αρχές της Περιφέρειας Κρήτης. 

• Καθήκοντα Γραμματείας του Περιφερειακού Συμ¬ 
βουλίου Δημόσιας Υγείας ασκεί το Τμήμα Υπηρεσιών και 
Επαγγελμάτων Δημόσιας Υγείας της Δ/νσης Δημόσιας 
Υγείας και Πρόνοιας της Περιφέρειας Κρήτης. 

• Αναφορικά με την λειτουργία του Περιφερειακού 
Συμβουλίου Δημόσιας Υγείας ισχύουν τα προβλεπόμενα 
στο άρθρο ΙΟτου Ν. 3172/2003 ενώ κατά τα λοιπά διέπε- 
ται απότις διατάξεις του Ν. 2690/99 περί λειτουργίας Συλ¬ 
λογικών Οργάνων. 

Η παρούσα να δημοσιευτεί στην Εφημερίδα της Κυβερ- 
νήσεως. 

Ηράκλειο, 29 Δεκεμβρίου 2003 

Ο Γενικός Γραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

(4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ξούρα Παναγιώτα του Σπυρίδωνα. 

Ο ΝΟΜΑΡΧΗΣ ΘΕΣΠΡΩΤΙΑΣ 

Με την Ε1/4879/4.12.2003 απόφαση του Νομάρχη Θε¬ 
σπρωτίας έχει χορηγηθεί στην Ξούρα Παναγιώτα του 
Σπυρίδωνα άδεια άσκήσεως επαγγέλματος Κοινωνικού 
Λειτουργού. 

Με εντολή Νομάρχη 

Ο Προϊστάμενος 
ΠΑΝ. ΤΑΣΙΟΣ 

-♦- 

Αριθ. 4404π.ε./177 (5) 

Σύσταση εις την Ιερόν Μητρόπολιν Δημητριάδος και Αλ¬ 
μυρού Εκκλησιαστικού Ιδρύματος με την επωνυμία 
«ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ 
ΚΛΕΙΣΤΗΣ ΝΟΣΗΛΕΙΑΣ ΕΥΗΣ ΛΟΥΛΗ - Η ΑΓΙΑ ΥΠΟ¬ 
ΜΟΝΗ - ΤΗΣ ΙΕΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ 
ΚΑΙ ΑΛΜΥΡΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Η ΔΙΑΡΚΗΣ ΙΕΡΑΣΥΝΟΔΟΣΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ' όψει: 

1. Τας διατάξεις των άρθρων 1 παράγρ. 4, 29 παράγρ. 
2, 59 παράγρ. 2 και 67του Ν. 590/1977 «Περί Καταστατι¬ 
κού Χάρτου της Εκκλησίας της Ελλάδος», 

2. Τας διατάξεις του άρθρου 20 του 1/1969 Κανονισμού 
της Ιερός Συνόδου (Φ.Ε.Κ. 158/τ.Α'/11.9.1970). 

3. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

4. Τας υφιστάμενος Κοινωνικός και πνευματικός ανά- 
γκας της Ιερός Μητροπόλεως Δημητριάδος και Αλμυρού. 

5. Την 1393/29.11.2002 Πρότασιντου Σεβασμιωτάτου 
Μητροπολίτου Δημητριάδος και Αλμυρού Ιγνατίου. 

6. Τηναπο 17.3.2003 γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

7. Την από 15.1.2004 Απόφασιν Αυτής, αποαφασίζει: 

Συνιστά εις την Ιερόν Μητρόπολιν Δημητριάδος και 

Αλμυρού Εκκλησιαστικόν Ίδρυμα υπό την επωνυμίαν: 
«ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ 
ΚΛΕΙΣΤΗΣ ΝΟΣΗΛΕΙΑΣ ΕΥΗΣ ΔΟΥΛΗ - Η ΑΓΙΑ ΥΠΟΜΟ¬ 
ΝΗ -ΤΗΣ ΙΕΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛ¬ 
ΜΥΡΟΥ», το οποίον θα λειτουργεί ως εξηρτημένη Υπηρε¬ 
σία του Νομικού Προσώπου της Ιερός Μητροπόλεως μη 
κερδοσκοπικού χαρακτήρος, υπό τον έλεγχον και επο- 
πτείαν αυτής, και θα εδρεύει εις την Περιοχήν Πλατάνου 
Αλμυρού Μαγνησίας. Η οργάνωσις, διοίκησις, διαχείρισις 
και λειτουργία του Ιδρύματος τούτου θαδιέπεταιαπότας 
διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑ 

«ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ 
ΚΛΕΙΣΤΗΣ ΝΟΣΗΛΕΙΑΣ ΕΥΗΣ ΔΟΥΛΗ - Η ΑΓΙΑ ΥΠΟΜΟ¬ 
ΝΗ» ΤΗΣ ΙΕΡΑΣ ΜΗΤΡΟΠΟΛΕΩΣ 
ΔΗΜΗΤΡΙΑΔΟΣ ΚΑΙ ΑΛΜΥΡΟΥ. 

Άρθρο 1 

Σύσταση - Επωνυμία - Έδρα - Σφραγίδα 

1. Στην περιφέρεια της Ιερός Μητροπόλεως Δημητριά¬ 
δος και Αλμυρού και υπό την πνευματική και διοικητική 
επίβλεψη και εποπτεία αυτής συνιστάται Εκκλησιαστικό 
Ίδρυμα, με την επωνυμία «ΚΕΝΤΡΟ ΑΠΟΘΕΡΑΠΕΙΑΣ ΚΑΙ 
ΑΠΟΚΑΤΑΣΤΑΣΗΣ ΚΛΕΙΣΤΗΣ ΝΟΣΗΛΕΙΑΣ ΕΥΗΣ ΔΟΥΛΗ 
Η ΑΓΙΑ ΥΠΟΜΟΝΗ», το οποίο θα λειτουργεί ως υπηρεσία 
του Νομικού Προσώπου της οικείας Ιερός Μητροπόλεως, 
εξαρτημένη από αυτό, αυτοτελούς διαχείρισης και μη 
κερδοσκοπικού χαρακτήρα και θα διέπεται από τις διατά¬ 
ξεις του παρόντος Κανονισμού. Έδρα του Ιδρύματοςτού- 
του είναι η πόλη του Αλμυρού του Νομού Μαγνησίας. Το 
Ίδρυμα θα στεγάζεται σε κτίριο, το οποίο ανεγείρεται σε 
αγροτεμάχιο ιδιοκτησίας της Ιερός Μητροπόλεως στον 
Πλάτανο Αλμυρού. 

2. Το Ίδρυμα έχει ιδία σφραγίδα με δυο επάλληλους κύ¬ 
κλους, η οποία φέρει στο κέντρο εικόνα της Αγίας Υπομο¬ 
νής. Στον μεν εξωτερικό κύκλο αναγράφονται οι λέξεις 
«ΙΕΡΑ ΜΗΤΡΟΠΟΛΙΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ», 
στον δε εσωτερικό η επωνυμία του Ιδρύματος «ΚΕΝΤΡΟ 
ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΚΛΕΙΣΤΗΣ 
ΝΟΣΗΛΕΙΑΣ ΕΥΗΣ ΔΟΥΛΗ - Η ΑΓΙΑ ΥΠΟΜΟΝΗ». 

Άρθρο 2 
Σκοποί 

Σκοποί του Ιδρύματος είναι: 

α) η εν γένει συμβολή στην πληρέστερη και αρτιότερη 
πνευματική ποιμαντική, ιεραποστολική, κοινωνική και φι¬ 
λανθρωπική διακονία της Ιερός Μητροπόλεως Δημητριά¬ 
δος και Αλμυρού στο πλαίσιο της Ορθόδοξης Πίστης, Πα¬ 
ράδοσης και Διδασκαλίας, 

β) η παροχή υπηρεσιών υγείας και νοσηλείας σε ασθε¬ 
νείς, εσωτερικούς ή εξωτερικούς, ενήλικους, άνδρες ή 
γυναίκες, από όλες τις περιοχές της χώρας και κατά προ¬ 


τίμηση από το Νομό Μαγνησίας, που έχουν ανάγκη απο¬ 
θεραπείας και φυσικής αποκατάστασης και πάσχουν από 
παθήσεις του μυϊκού, νευρικού, κυκλοφορικού, ερειστι¬ 
κού και αναπνευστικού συστήματος, και εν γένει από χρό¬ 
νιες παθήσεις, καθώς και από νοητική υστέρηση, χρησι¬ 
μοποιώντας τα σύγχρονα μέσα και τις μεθόδους της ια¬ 
τρικής αποκατάστασης, 

γ) η λειτουργία ξενώνων αποκατάστασης για τους 
ασθενείς που χρειάζονται επανέλεγχο ή ειδική εκπαίδευ¬ 
ση για την αποκατάστασή τους, 
δ) η επαγγελματική κατάρτιση και αποκατάσταση, η κοι¬ 
νωνική αποκατάσταση, η ενημέρωση και ψυχαγωγία των 
ασθενών, εσωτερικών ή εξωτερικών, και ιδίως των Ατό¬ 
μων με Ειδικές Ανάγκες, 

ε) η ανάπτυξη εξωτερικού προγράμματος αποθεραπεί¬ 
ας και αποκατάστασης (φυσικής, επαγγελματικής, κοινω¬ 
νικής) χρονίως πασχόντων και Ατόμων με Ειδικές Ανά¬ 
γκες, που κατοικούν στο Νομό Μαγνησίας, 
στ) η υλοποίηση σχετικών προγραμμάτων, συγχρημα- 
τοδοτούμενων ή χρηματοδοτούμενων από την Ευρωπαϊ¬ 
κή Ένωση ή την Ελληνική Πολιτεία, 
ζ) η διενέργεια ερευνών σχετικών με την επαγγελματική 
και κοινωνική αποκατάσταση, ιδίως των Ατόμων με Ειδι¬ 
κές Ανάγκες. 

Άρθρο 3 

Παρεχόμενες υπηρεσίες 

Το Ίδρυμα παρέχει, μεταξύ άλλων, στους ασθενείς που 
δέχονται τις υπηρεσίες του φυσικοθεραπεία (κινησιοθε¬ 
ραπεία, ηλεκτροθεραπεία και υδροθεραπεία), εργοθερα- 
πεία, λογοθεραπεία, αποκατάσταση (φυσική, επαγγελμα¬ 
τική, κοινωνική), ιατροφαρμακευτική περίθαλψη, καθώς 
και ψυχολογική και κοινωνική τόνωση και υποστήριξη με 
την εφαρμογή διαφόρων ειδικών ψυχολογικών, εκπαι¬ 
δευτικών κ.λπ. προγραμμάτων, ενώ μεριμνά για την εισα¬ 
γωγή όσων έχουν ανάγκη σε εξειδικευμένο και ενδεδειγ- 
μένο νοσηλευτήριο. Ιδίως στους εσωτερικούς ασθενείς 
το Ίδρυμα παρέχει επιπρόσθετα υγιεινή διαμονή και δια¬ 
τροφή και κατάλληλο ιματισμό. 

Άρθρο 4 

Προϋποθέσεις Εισαγωγής 

1. Στο Ίδρυμα εισάγονται ενήλικα άτομα, ανεξαρτήτως 
φύλου, από όλες τις περιοχές της χώρας και κατά προτί¬ 
μηση από το Νομό Μαγνησίας, που πάσχουν από τις ανα- 
φερόμενες στο άρθρο 2του παρόντος Κανονισμού παθή¬ 
σεις, αφού προσκομισθούν σχετική αίτηση, αποδεικτικό 
στοιχείωνταυτότητας και πιστοποιητικό ιατρού δημόσιου 
νοσηλευτηρίου για τα αίτια της πάθησης, στο οποίο θα 
αναγράφεται ότι το προς εισαγωγή άτομο δεν πάσχει από 
νοητική υστέρηση, που φθάνει μέχρι σημείου διεγέρσε- 
ως, παρεμποδίζοντας ή δυσχεραίνοντας την ομαλή συμ¬ 
βίωσή του με τους λοιπούς ασθενείς, ή από μολυσματική 
νόσο, βαρύ αφροδίσιο νόσημα, φυματίωση και εν γένει 
νόσημα που να απαιτεί ειδική νοσηλεία, ή από καρκίνο. 

2. Οι περιθαλπόμενοι, και νοσηλευόμενοι συμμετέχουν 
στις δαπάνες περίθαλψης και νοσηλείας τους στο Ίδρυ¬ 
μα ανάλογα με τις οικονομικές τους δυνατότητες. Το 
ύψος της συμμετοχής τους καθορίζεται με αποφάσεις 
του Δ.Σ. του Ιδρύματος, βάσει τιμολογίου, με κλίμακα 
ανάλογη με το ύψος του εισοδήματος του καθενός. Το 
Δ.Σ. μπορεί με απόφασή του να απαλλάσσει αποδεδειγ¬ 
μένα άπορους ή ανασφάλιστους περιθαλπόμενους και 

νοσηλευόμενους από την υποχρέωση συμμετοχής τους 
στις ως άνω δαπάνες. 

Άρθρο 5 

Οργάνωση - Διοίκηση - Διοικητικό Συμβούλιο 

1. Το Ίδρυμα τελεί υπό την πνευματική και διοικητική 
επίβλεψη και εποπτεία της Ιεράς Μητροπόλεως Δημη- 
τριάδος και Αλμυρού και διοικείται από πενταμελές Διοι¬ 
κητικό Συμβούλιο που απαρτίζεται από: 

α) τον εκάστοτε Σεβασμιώτατο Μητροπολίτη Δημητριά- 
δος και Αλμυρού, ως Πρόεδρο, 

β) τον εκάστοτε Γενικό Αρχιερατικό Επίτροπο της οικεί¬ 
ας Ιεράς Μητροπόλεως, ως Αντιπρόεδρο, ο οποίος, σε 
περίπτωση απουσίας ή κωλύματος του Σεβασμιωτάτου 
Μητροπολίτου, θα αναπληρώνει αυτόν και θα προεδρεύ¬ 
ει του Δ.Σ., 

γ) τον εκάστοτε Δήμαρχο της πόλης του Αλμυρού, 

δ) ένα μέλος της οικογένειας της αείμνηστης Εύης Δού¬ 
λη, το οποίο ορίζεται μαζί μετο αναπληρωματικότου, από 
τον Σεβασμιώτατο Μητροπολίτη, ύστερα από έγγραφη 
πρόταση της ως άνω οικογένειας, 

ε) ένας/μία λαϊκός, κάτοικος της περιφέρειας της οικείας 
Ιεράς Μητροπόλεως, που διακρίνεται για την ευσέβεια, το 
ήθος, την πνευματική κατάρτιση και ωριμότητά του/της και 
το ενδιαφέρον του/της για τη ζωή και το έργο της τοπικής 
Εκκλησίας και ορίζεται, μαζί με τον/την αναπληρωματικό 
του/της, από τον Σεβασμιώτατο Μητροπολίτη, ύστερα από 
έγγραφη πρόταση του Μητροπολιτικού Συμβουλίου. 

2. Η θητεία των μελών του Δ.Σ., τακτικών και αναπλη¬ 
ρωματικών, ορίζεταιτριετής, οι δε διορισθέντες δύνανται 
να επαναδιορισθούν. Το αξιωμάτων μελών του Δ.Σ. είναι 
τιμητικό και άμισθο. 

3. Μέλη του Δ.Σ., που δεν ανταποκρίνονται στα καθήκο- 
ντά τους ή κωλύονται στην άσκηση αυτών ή δε συμβάλ¬ 
λουν στην εύρυθμη, ομαλή και αποτελεσματική λειτουρ¬ 
γία του Ιδρύματος ή προβαίνουν σε ενέργειες που έρχο¬ 
νται σε αντίθεση με τους σκοπούς του Ιδρύματος ή 
παραιτούνται πριν από τη λήξη της θητείαςτους, παύονται 
και αντικαθίστανται από τον Σεβασμιώτατο Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα και 
τον ταμία. 

5. Το Δ.Σ. συνέρχεται τακτικά κάθε.μήνα και εκτάκτως 
όταν παρίσταται ανάγκη, ύστερα από πρόσκληση του 
προέδρου ή, σε περίπτωση απουσίας ή κωλύματος αυ¬ 
τού, του Αντιπροέδρου, ή ύστερα από έγγραφη αίτηση 
προς τον Πρόεδρο τριών τουλάχιστον μελών του Δ.Σ., 
στην οποία θα πρέπει να αναφέρουν τα προτεινόμενα 
προς συζήτηση θέματα. 

6. Το Δ.Σ. ευρίσκεται σε απαρτία και αποφασίζει νόμιμα, 
όταν παρίσταται οπωσδήποτε ο Πρόεδρος ή, σε περίπτω¬ 
ση απουσίας ή κωλύματος αυτού, ο Αντιπρόεδρος και δύο 
(2) τουλάχιστον από τα μέλη του, οι δε αποφάσεις αυτού 
λαμβάνονται κατά πλειοψηφίατων παρόντων μελών. Σε πε¬ 
ρίπτωση ισοψηφίας υπερισχύει η ψήφος του Προέδρου. 

Άρθρο 6 

Αρμοδιότητες του Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) αποφασίζει για κάθε θέμα που αφορά στην οργάνω¬ 
ση, διοίκηση και λειτουργία του Ιδρύματος, στη διαχείρι¬ 
ση και αξιοποίηση εν γένει των κάθε φύσης περιουσια¬ 


κών στοιχείων, που έχουν διατεθεί σε χρήση του Ιδρύμα¬ 
τος, και στη διάθεση των πόρων του Ιδρύματος, καθώς 
και για κάθε ενέργεια που σχετίζεται με την εκπλήρωση 
των σκοπών αυτού, 

β) επεξεργάζεται, συντάσσει και υποβάλλει προς έγκρι¬ 
ση στο Μητροπολιτικό Συμβούλιο της Ιεράς Μητροπόλε¬ 
ως Δημητριάδος και Αλμυρού, τον Εσωτερικό Κανονισμό 
λειτουργίας του Ιδρύματος, σύμφωνα με τη διάταξη του 
άρθρου 14του παρόντος Κανονισμού, 
γ) συνεργάζεται για όλα τα σχετικά ζητήματα με το οι¬ 
κείο Μητροπολιτικό Συμβούλιο, μετά Εκκλησιαστικά Συμ¬ 
βούλια των Ιερών Ναών και τα Διοικητικά Συμβούλια των 
φιλανθρωπικών, κοινωφελών και λοιπών Εκκλησιαστικών 
Ιδρυμάτων της περιφέρειας της Ιεράς Μητροπόλεως, με 
διάφορους πολιτιστικούς, επιστημονικούς και φιλανθρω¬ 
πικούς συλλόγους, καθώς και με την Νομαρχιακή και Το¬ 
πική Αυτοδιοίκηση, τους τοπικούς φορείς και εν γένει τις 
αρμόδιες κρατικές υπηρεσίες για την προαγωγή και επί¬ 
τευξη των σκοπών του Ιδρύματος, 
δ) μεριμνά για την εξεύρεση οικονομικών πόρων και την 
επαύξηση αυτών και για την εύρυθμη, ομαλή, απρόσκο¬ 
πτη και αποτελεσματική λειτουργία του Ιδρύματος, 
ε) προτείνει στο οικείο Μητροπολιτικό Συμβούλιο, το 
οποίο και αποφασίζει σχετικά, την πρόσληψη από το Νο¬ 
μικό Πρόσωπο της οικείας Ιεράς Μητροπόλεως του ανα¬ 
γκαίου για τη λειτουργία του Ιδρύματος προσωπικού (ια¬ 
τρικού, νοσηλευτικού, ειδικού ή παραϊατρικού, διοικητι¬ 
κού και βοηθητικού), σύμφωνα με τις διατάξεις της 
κείμενης νομοθεσίας, και εποπτεύει αυτό, 
στ) αποφασίζει επί των αιτήσεων εισαγωγής στο Ίδρυ¬ 
μα και για τα σχετικά με τη συμμετοχή των περιθαλπομέ- 
νων και των νοσηλευομένων, και το ύψος αυτής, στις δα¬ 
πάνες περίθαλψης και νοσηλείας, 
ζ) καταρτίζει τον ετήσιο Προϋπολογισμό και Απολογι¬ 
σμό του Ιδρύματος, τους οποίους και υποβάλλει για 
έγκριση στο οικείο Μητροπολιτικό Συμβούλιο, 
η) αποφασίζει για την ανακήρυξη Δωρητών, Ευεργετών 
και Μεγάλων Ευεργετών του Ιδρύματος, 
θ) εισηγείται στο οικείο Μητροπολιτικό Συμβούλιο, το 
οποίο και αποφασίζει σχετικά, την αποδοχή ή την αποποί¬ 
ηση δωρεών, κληρονομιών και κληροδοσιών κινητών και 
ακινήτων φυσικών και νομικών προσώπων, καταλειπόμε- 
νων υπέρ αυτού, και τα σχετικά με την άσκηση αγωγών, 
την παραίτηση από δικόγραφα αγωγών, από διαδικαστι¬ 
κές πράξεις και από ολόκληρη την δίκη, την παραίτηση 
από ένδικα μέσα, τον συμβιβασμό ή την εξωδικαστική επί¬ 
λυση διαφορών, 

ι) μπορεί με απόφασή του να αναθέτει την εκπροσώπη¬ 
ση του Ιδρύματος για την εκτέλεση συγκεκριμένων πρά¬ 
ξεων σε άλλο μέλος του Δ.Σ. (πλην του Προέδρου ή του 
Αντιπροέδρου) ή σε τρίτο πρόσωπο, 
ια) αποφασίζει για κάθε άλλο θέμα, το οποίο ανακύπτει 
κατά την εφαρμογή των διατάξεων του παρόντος Κανονι¬ 
σμού και δεν προβλέπεται ρητά σε αυτόν, με την επιφύ¬ 
λαξη της έγκρισης των Πράξεών του από το οικείο Μη- 
τροπολιτικό Συμβούλιο. 

Άρθρο 7 

Αρμοδιότητες του Προέδρου, του Αντιπροέδρου, 
του Γ ραμματέα και του Ταμία 
του Διοικητικού Συμβουλίου 
1. Ο Πρόεδρος του Δ.Σ. 

α) έχει την ευθύνη όλων των δραστηριοτήτων του Ιδρύ- 

ματος και συντονίζει τα μέλη του Δ.Σ. για την υλοποίηση 
των σκοπών του Ιδρύματος, 
β) εκπροσωπείτο Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα, 
γ) λαμβάνει γνώση όλων των εισερχομένων και εξερχο- 
μένων εγγράφων του Ιδρύματος, συνυπογράφει με τον 
Γραμματέα όλη την αλληλογραφία αυτού και συνυπο¬ 
γράφει με τον Ταμία τα οικονομικής φύσης έγγραφα, 
δ) συγκαλεί το Δ.Σ. σε τακτικές ή έκτακτες συνεδριά¬ 
σεις, διευθύνει τις σε αυτές συζητήσεις και συνυπογρά¬ 
φει με τον Γραμματέα τα πρακτικά των συνεδριάσεων, 
ε) εν γένει μεριμνά για την εφαρμογή των διατάξεων του 
παρόντος Κανονισμού. 

2. Ο Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τις ως άνω 
αρμοδιότητες αυτού και ενεργεί κατόπιν εντολής του. 

3.0 Γραμματέαςτου Δ.Σ. τηρείτο Βιβλίο Πρωτοκόλλου 
εισερχομένων και εξερχομένων εγγράφων του Ιδρύμα¬ 
τος και συντάσσει όλα τα έγγραφα και όλη την αλληλο¬ 
γραφία του Ιδρύματος για την οποία ενημερώνειτον Πρό¬ 
εδρο και την οποία συνυπογράφει με αυτόν. Επίσης τηρεί 
λοιπά Γενικά Βιβλία, απαραίτητα για τη λειτουργία του 
Ιδρύματος, των οποίων την τήρηση ήθελε αποφασίσει το 
Δ.Σ. αυτού, και το Βιβλίο Πρακτικών των Συνεδριάσεων 
του Δ.Σ. του Ιδρύματος, συνυπογράφει με τον Πρόεδρο 
τα εν λόγω πρακτικά τα οποία συντάσσει και φυλάσσει τα 
έγγραφα, την αλληλογραφία, τα Βιβλία και τη σφραγίδα 
του Ιδρύματος. 

4. Ο Ταμίας ενεργεί για λογαριασμό του Δ.Σ., έναντι 
του οποίου είναι υπόλογος, τις διαχειριστικές πράξεις 
αναφορικά με τα κάθε φύσης περιουσιακά στοιχεία, 
που έχουν διατεθεί σε χρήση του Ιδρύματος. Τηρεί το 
Βιβλίο Ταμείου, καθώς και τα Διπλότυπα Γραμμάτια Ει- 
σπράξεως και Εντάλματα Πληρωμής το Ιδρύματος, ει¬ 
σπράττει κάθε έσοδο του Ιδρύματος με διπλότυπα 
Γραμμάτια Εισπράξεως, θεωρημένα από την οικεία Ιε¬ 
ρά Μητρόπολη με την ένδειξη «Δια το Κέντρο Αποθερα¬ 
πείας και Αποκατάστασης Κλειστής Νοσηλείας Εύης 
Λούλη - Η Αγία Υπομονή», τα οποία συνυπογράφει με 
τον Πρόεδρο, διενεργεί τις πληρωμές για κάθε δαπάνη 
που προβλέπεται στον εγκεκριμένο Προϋπολογισμό, 
βάσει διπλοτύπων Ενταλμάτων Πληρωμής, θεωρημέ¬ 
νων από την οικεία Ιερά Μητρόπολη, τα οποία επίσης 
συνυπογράφει, όπως άλλωστε και όλα τα οικονομικής 
φύσης έγγραφα, με τον Πρόεδρο, ευθύνεται για την 
φύλαξη των χρημάτων του Ιδρύματος, τα οποία κατατί¬ 
θενται σε ιδιαίτερο λογαριασμό μιας από τις Τράπεζες 
που λειτουργούν στην πόλη του Αλμυρού στο όνομα 
του Νομικού Προσώπου της οικείας Ιεράς Μητροπόλε- 
ως με την ένδειξη «Δια το Κέντρο Αποθεραπείας και 
Αποκατάστασης Κλειστής Νοσηλείας Εύης Λούλη - Η 
Αγία Υπομονή», έχει την ευχέρεια να παρακρατεί εξ αυ¬ 
τών ποσό αναγκαίο για την κάλυψη των εκτάκτων και 
επειγουσών δαπανών του Ιδρύματος, το ύψοςτου οποί¬ 
ου καθορίζεται με απόφαση του Δ.Σ., και διενεργεί ανα¬ 
λήψεις χρημάτων κατόπιν αποφάσεως του Δ.Σ., για τη 
λήψη της οποίας είναι απαραίτητη η ψήφος του Σεβα- 
σμιωτάτου Μητροπολίτου, ως Προέδρου. Επίσης, τηρεί 
το Βιβλίο Αποθήκης, το Βιβλίο Κτηματολογίου και το Βι¬ 
βλίο Υλικού. 


Άρθρο 8 

Υπηρεσίες του Ιδρύματος 

Οι υπηρεσίες του Ιδρύματος τελούν υπό δυο Διευθύν¬ 
σεις: 

α) τη Διεύθυνση Αποθεραπείας και Αποκατάστασης και 

β) τη Διεύθυνση Διοικητικού. 

Η Διεύθυνση Αποθεραπείας και Αποκατάστασης, της 
οποίας προΐσταται ο Επιστημονικός Διευθυντής και στην 
οποία υπάγεται το ιατρικό, νοσηλευτικό και ειδικό ή πα- 
ραϊατρικό προσωπικό του Ιδρύματος, είναι αρμόδια για 
κάθε θέμα που αφορά στην παροχή υπηρεσιών υγείας και 
νοσηλείας στους ασθενείςτου Ιδρύματος, εσωτερικούςή 
εξωτερικούς, που έχουν ανάγκη αποθεραπείας και φυσι¬ 
κής αποκατάστασης και πάσχουν από παθήσεις του μυϊ¬ 
κού, νευρικού, κυκλοφορικού, ερειστικού και αναπνευστι¬ 
κού συστήματος και εν γένει από χρόνιες παθήσεις, κα¬ 
θώς και από νοητική υστέρηση, και για κάθε θέμα που 
αφορά στην επαγγελματική κατάρτιση και αποκατάστα¬ 
ση, την κοινωνική αποκατάσταση και την ενημέρωσή 
τους. Υπό τη Διεύθυνση λειτουργεί και ειδικό τμήμα αυ- 
τοεξυπηρετούμενών ατόμων της τρίτης ηλικίας. Η Διεύ¬ 
θυνση Διοικητικού, της οποίας προΐσταται ο Διοικητικός 
Διευθυντής και στην οποία υπάγεται το διοικητικό και 
βοηθητικό προσωπικό του Ιδρύματος, είναι αρμόδια για 
τον χειρισμό κάθε θέματος που αφορά στην οργάνωση, 
διοίκηση, εύρυθμη, ομαλή, απρόσκοπτη και αποτελεσμα¬ 
τική λειτουργία του Ιδρύματος, τη διαχείριση και αξιοποί¬ 
ηση εν γένει των περιουσιακών στοιχείων, που έχουν δια¬ 
τεθεί σε χρήση του Ιδρύματος, και τη διάθεση των πόρων 
του Ιδρύματος, καθώς και κάθε θέματος που αφορά στη 
γενική κατάσταση του προσωπικού αυτού, σε εκτέλεση 
των αποφάσεων του Διοικητικού Συμβουλίου. 

Άρθρο 9 

Προσωπικό του Ιδρύματος 

1. Το προσωπικό του Ιδρύματος (ιατρικό, νοσηλευτικό, 
ειδικό ή παραϊατρικό, διοικητικό και βοηθητικό) διακρίνε- 
ται σε εθελοντικό και έμμισθο. Στο εθελοντικό προσωπικό 
συγκαταλέγονται όσοι με τη θέλησή τους και άνευ αμοι¬ 
βής παρέχουν τις υπηρεσίες τους στο Ίδρυμα. Το έμμι¬ 
σθο προσωπικό προσλαμβάνεται από το Νομικό Πρόσω¬ 
πο της οικείας Ιεράς Μητροπόλεως, αμείβεται και παύε¬ 
ται, σύμφωνα με τις διατάξεις της κείμενης νομοθεσίας. 

2. Οι θέσεις του προσωπικού του Ιδρύματος καθορίζο¬ 
νται με τον Εσωτερικό Κανονισμό λειτουργίας αυτού που 
καταρτίζει το Διοικητικό συμβούλιο. Στον εν λόγω Κανονι¬ 
σμό εξειδικεύονται οι υποχρεώσεις και τα καθήκοντα των 
μελώντου. 

Άρθρο 10 
Τηρούμενα Βιβλία 

1. Το Ίδρυμα έχει αυτοτελή διαχείριση, τηρεί δε υπο- 
χρεωτικώς, με την μέριμνα του Γ ραμματέα και το Ταμία 
του Δ.Σ., τα Γενικά και Διαχειριστικά αυτού Βιβλία, τα 
οποία πρέπει να φέρουν ιδία αρίθμηση το καθένα κατά 
φύλλο και να είναι θεωρημένα για κάθε νόμιμη χρήση από 
την Ιερά Μητρόπολη Δημητριάδος και Αλμυρού, ήτοι: 

1) Βιβλίο Πρωτοκόλλου εισερχομένων και εξερχομένων 
εγγράφων, 

2) Βιβλίο Πρακτικώντων Συνεδριάσεων του Δ.Σ., 

3) Βιβλίο Ταμείου και αριθμημένα κατ' αύξοντα αριθμό 
Διπλότυπα Γραμμάτια Εισπράξεως και Εντάλματα Πλη¬ 
ρωμής, τα οποία είναι εκτελεστέα εφόσον φέρουν την 

υπογραφήτου Προέδρου καιτουΤαμίατουΔ.Σ.του Ιδρύ¬ 
ματος, 

4) Βιβλίο Αποθήκης, 

5) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

6) Βιβλίο Υλικού, στο οποίο καταγράφονται όλα τα κινη¬ 
τά περιουσιακά στοιχεία, που έχουν διατεθεί σε χρήση 
του Ιδρύματος. 

2. Το Ίδρυμα τηρεί επίσης υποχρεωτικώς, με την μέρι¬ 
μνα του Επιστημονικού Διευθυντή του, ιατρικά αρχεία και 
φακέλους των ασθενών, καθώς και άλλα Γενικά Βιβλία, τα 
οποία κρίνονται από το Δ.Σ. απαραίτητα για τη λειτουργία 
του. 

Άρθρο 11 

Πόροιτο Ιδρύματος και διάθεσή τους 

1. Πόροι του Ιδρύματος είναι: 

α) οι εκάστοτε επιχορηγήσεις του Γενικού ή των Ενο- 
ριακών Φιλοπτώχων Ταμείων της Ιεράς Μητροπόλεως 
Δημητριάδος και Αλμυρού, 

β) οι επιδοτήσεις που διατίθενται, Συνοδική απόφασει, 
για το έργο του Ιδρύματος αναφορικά με ασθενείς από 
όλη την ελληνική επικράτεια, 
γ) Κρατικές επιχορηγήσεις, επιχορηγήσεις από τα ειδι¬ 
κά σχετικά με τους σκοπούς του προγράμματα της Ευ¬ 
ρωπαϊκής Ένωσης, επιχορηγήσεις Διεθνών Οργανισμών, 
επιχορηγήσεις της Νομαρχιακής ή Τοπικής Αυτοδιοίκη¬ 
σης, Οργανισμών και άλλων Νομικών Προσώπων Δημοσί¬ 
ου ή Ιδιωτικού Δικαίου, επιχορηγήσεις φυσικών προσώ¬ 
πων και κάθε άλλη νόμιμη επιχορήγηση, 
δ) πρόσοδοι από την αξιοποίηση των κάθε φύσης περι¬ 
ουσιακών στοιχείων, που έχουν διατεθεί σε χρήση του 
Ιδρύματος, 

ε) πρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργουμένων κ.ά., 
στ) δωρεές, κληρονομιές και κληροδοσίες κινητών και 
ακινήτων φυσικών και νομικών προσώπων, καταλειπόμε- 
νες υπέρ αυτού καιπεριερχόμενες κατά πλήρη κυριότητα 
στο Νομικό Πρόσωπο της οικείας Ιεράς Μητροπόλεως, 
ζ) εισφορές, σε είδος ή σε χρήμα, φίλωντου Ιδρύματος, 
η) τα νοσήλεια και οι κάθε φύσης αμοιβές που θα κατα¬ 
βάλουν οι ασθενείς για το σύνολο των παρεχομένων υπη¬ 
ρεσιών του Ιδρύματος, 

θ) κάθε άλλη πρόσοδος, σύμφωνη με το Ορθόδοξο Χρι¬ 
στιανικό πνεύμα, που προέρχεται από κάθε νόμιμη πηγή 
και δεν κατονομάζεται ρητά στον παρόντα Κανονισμό, κα¬ 
τόπιν αποφάσεως του οικείου Μητροπολιτικού Συμβουλί¬ 
ου, προτάσειτου Δ.Σ., στην οποία θα ορίζεται ειδικά η νο¬ 
μιμότητα της σχετικής πράξης αποδοχής της προσόδου 
και εάν αυτή εξυπηρετεί τους σκοπούς του Ιδρύματος 

2. Η περιέλευση οιουδήποτε κινητού ή ακινήτου πράγ¬ 
ματος στη χρήση του Ιδρύματος γίνεται πάντα στο όνο¬ 
μα του Νομικού Προσώπου της οικείας Ιεράς Μητροπό¬ 
λεως, στο οποίο μεταβιβάζεται η κυριότητα, νομή και 
κατοχή του πράγματος. Στην πράξη δε της μεταβίβα¬ 
σης γίνεται ειδικότερη μνεία και αναφορά με την ένδει¬ 
ξη «Δια το Κέντρο Αποθεραπείας και Αποκατάστασης 
Κλειστής Νοσηλείας Εύης Λούλη - Η Αγία Υπομονή», το 
οποίο, ως Εκκλησιαστικό Ίδρυμα, θα έχει την χρήση, 
για όσο χρόνο υφίσταται, προς εκπλήρωση των σκοπών 
του. 


3. Οι ανωτέρω πόροιτου Ιδρύματος διατίθενται κατόπιν 
αποφάσεως του Δ.Σ. αυτού, που εγκρίνεται από το οικείο 
Μητροπολιτικό Συμβούλιο, για: 

α) τη διαμονή, διατροφή, νοσηλεία, ιατροφαρμακευτική 
και κάθε εν γένει περίθαλψη και φροντίδα των περιθαλ- 
πομένων και νοσηλευομένων, 
β) την κάλυψη των δαπανών ανέγερσης, συντήρησης, 
επισκευής, κ.λπ. των κτιριακών εγκαταστάσεων και εν γέ- 
νειτων απαραίτητων χώρων του Ιδρύματος, 
γ) την κάλυψη των τρεχουσών δαπανών διοίκησης και 
λειτουργίας του Ιδρύματος, 
δ) την προμήθεια του απαραίτητου ιατρικού εξοπλι¬ 
σμού και λοιπών κινητών περιουσιακών στοιχείων και ανα¬ 
λωσίμων προς κάλυψη των σχετικών αναγκών, 
ε) τις αμοιβές και τις ασφαλιστικές εργοδοτικές εισφο¬ 
ρές του υπηρετούντος εμμίσθου προσωπικού, σύμφωνα 
με τις διατάξεις της κειμένης νομοθεσίας, 
στ) την κάλυψη κάθε άλλης δαπάνης του Ιδρύματος που 
προβλέπεται στον εγκεκριμένο Προϋπολογισμό αυτού 
και κάθε δαπάνης που ανακύπτει και αποσκοπεί στην επί¬ 
τευξη των σκοπών αυτού. 

Άρθρο 12 

Δωρητές, Ευεργέτες, Μεγάλοι Ευεργέτες 
Το Διοικητικό Συμβούλιο του Ιδρύματος μπορεί να ανα- 
κηρύσσει Δωρητές, Ευεργέτες και Μεγάλους Ευεργέτες 
του Ιδρύματος είτε εν ζωή ευρισκομένους, είτε μετά θά¬ 
νατον. Δωρητές ανακηρύσσονται όσοι εισφέρουν στο 
Ίδρυμα χρηματικά ποσά ή περιουσιακά στοιχεία αξίας 
150 έως 300 ευρώ, Ευεργέτες όσοι εισφέρουν χρηματικά 
ποσά ή περιουσιακά στοιχεία αξίας 301 έως 1.500 ευρώ 
και Μεγάλοι Ευεργέτες όσοι εισφέρουν χρηματικά ποσά 
ή περιουσιακά στοιχεία αξίας 1.501 ευρώ και άνω. Δωρη¬ 
τές μπορούν να ανακηρύσσονται από το Διοικητικό Συμ¬ 
βούλιο και πρόσωπα, τα οποία προσέφεραν στο Ίδρυμα 
άλλες εξαιρετικές υπηρεσίες. Τα ονόματα των Δωρητών, 
Ευεργετών και Μεγάλων Ευεργετών μπορούν να αναγρά¬ 
φονται σε μαρμάρινη πλάκα, αναρτώμενη σε κατάλληλο 
χώρο στο κτίριο του Ιδρύματος. 

Άρθρο 13 

Έλεγχος του Ιδρύματος 

Οικονομικός και κάθε άλλος έλεγχος διενεργείται από 
το Μητροπολιτικό Συμβούλιο της οικείας Ιεράς Μητροπό¬ 
λεως. Το Δημόσιο έχει το δικαίωμα, σύμφωνα με τις σχε¬ 
τικές κείμενες διατάξεις, να ασκεί εποπτεία και να διενερ¬ 
γεί έλεγχο στο Ίδρυμα κατόπιν πρότερης έγγραφης ειδο¬ 
ποίησης του Προέδρου του Δ.Σ. αυτού. 

Άρθρο 14 

Εσωτερικός Κανονισμός λειτουργίας του Ιδρύματος 

Με τον Εσωτερικό Κανονισμό λειτουργίας του Ιδρύμα¬ 
τος, που καταρτίζει το Διοικητικό Συμβούλιο αυτού, κα¬ 
θορίζονται οι θέσεις του προσωπικού αυτού και εξειδι¬ 
κεύονται οι υποχρεώσεις και τα καθήκοντα των μελών 
του, προσδιορίζονται περαιτέρω οι προϋποθέσεις παρο¬ 
χής υπηρεσιών υγείας και νοσηλείας, ρυθμίζεται περαιτέ¬ 
ρω οτρόποςτήρησηςτων Βιβλίωντου Ιδρύματος και ρυθ¬ 
μίζονται τα λοιπά θέματα που αφορούν και ανάγονται 
στην οργάνωση, διοίκηση και εύρυθμη, ομαλή, απρόσκο¬ 
πτη και αποτελεσματική λειτουργίατου Ιδρύματος. Μέχρι 
την κατάρτιση του ως άνω Κανονισμού τα σχετικά θέματα 
θα ρυθμίζονται κατά περίπτωση με αποφάσεις του Διοι¬ 
κητικού Συμβουλίου. 




2568 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 15 

Ίδρυση παραρτημάτων του Ιδρύματος 

Το Ίδρυμα δύναται δια αποφάσεωςτου οικείου Μητρο- 
πολιτικού Συμβουλίου, προτάσει του Διοικητικού Συμ¬ 
βουλίου αυτού, να ιδρύει και να θέτει σε λειτουργία πα¬ 
ραρτήματα στην περιφέρεια της Ιεράς Μητροπόλεως Δη- 
μητριάδος και Αλμυρού, των οποίων η οργάνωση, 
διοίκηση και λειτουργία ρυθμίζονται όπως και αυτού. 

Άρθρο 16 
Τελικές διατάξεις 

Το παρόν Ίδρυμα, με την ως άνω μορφή και οργάνωση, 
καταργείται με απόφαση της Ιεράς Συνόδου κατόπιν ομό¬ 
φωνης και αιτιολογημένης αποφάσεως του Διοικητικού 
Συμβουλίου αυτού, παρόντων όλων των μελών του, που 
εγκρίνεται από το οικείο Μητροπολιτικό Συμβούλιο, όταν 
δεν εκπληρώνει τις εκκλησιολογικές αυτού προϋποθέ¬ 
σεις και την αποστολή του, όταν παρεκκλίνει των σκοπών 
του, ή καταστεί ανέφικτη η λειτουργία του. Σε κάθε περί¬ 
πτωση κατάργησης του Ιδρύματος, η χρήση των κάθε φύ¬ 
σης περιουσιακών στοιχείων, η οποία είχε παραχωρηθεί 
στο Ίδρυμα, επανέρχεται αυτοδικαίως στο Νομικό Πρό¬ 
σωπο της οικείας Ιεράς Μητροπόλεως, στην πλήρη κυ¬ 
ριότητα του οποίου άλλωστε και αυτά ανήκουν. 


Άρθρο 17 

1. Ο παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Ιερά Σύνο¬ 
δο κατόπιν αιτιολογημένης αποφάσεως του Διοικητικού 
Συμβουλίου του Ιδρύματος, που λαμβάνεται με πλειοψη- 
φία τεσσάρων μελών, συμπεριλαμβανομένου του Σεβα- 
σμιωτάτο Μητροπολίτου, ως Προέδρου, και εγκρίνεται 
από το οικείο Μητροπολιτικό Συμβούλιο. Δημοσιεύεται δε 
όπως και ο παρών Κανονισμός. 

Άρθρο 18 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιεράς Μητροπόλεως Δημητριάδος και Αλ¬ 
μυρού, το ύψος της οποίας δεν δύναται να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2004 

Ο Πρόεδρος της Ι.Σ. 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




